ΓΡΑΠΤΗ ΕΡΩΤΗΣΗ E-2375/00

υποβολή: Dana Scallon (PPE-DE) προς την Επιτροπή

(13 Ιουλίου 2000)

Θέμα: Ευρωπαϊκό Κέντρο Δημοσιογραφίας

Το Ευρωπαϊκό Κέντρο Δημοσιογραφίας χρησιμεύει ως η μοναδική πανευρωπαϊκή σχολή δημοσιογραφίας. Είναι γνωστό ως ένα εξαίρετο και σημαντικό κέντρο δημοσιογραφίας σε όλα τα ευρωπαϊκά κράτη.

Αρχικά ξεκίνησε με έναν προϋπολογισμό 450 000 ευρώ από την Επιτροπή που χρησίμευσε για το 90 % της χρηματοδότησης του Κέντρου, η ίδια δε επιχορήγηση της Επιτροπής κάλυψε το 26 % της χρηματοδότησης του Κέντρου το 1999. Η δραματική αυτή αύξηση των πόρων παράλληλα με την ανταγωνιστική αύξηση προγραμμάτων και μελετών που προσφέρει το Κέντρο, μαρτυρούν την επιτυχία της πρωτοβουλίας και δείχνουν ότι τα χρήματα της Επιτροπής ξοδεύτηκαν καλά και εξακολουθούν ναποστηρίζουν μια βιώσιμη και δυναμική πρωτοβουλία.

Κατά το παρελθόν έτος, το Κέντρο γνωστοποίησε ότι η Επιτροπή θα καταργήσει την επιχορήγηση που ελάμβανε από το 2001 και μετά, θα μπορεί όμως ναποβάλει αίτηση για άμεση χρηματοδότηση προγραμμάτων όπως αυτά που προσφέρει σήμερα.

Το Κέντρο καλωσόρισε την πρόταση αυτή δεδομένου ότι πίστεψε ότι θα μπορούσε να λάβει μέρος σε ανταγωνισμό για τη χορήγηση χρημάτων. Μετά την παραίτηση της προηγούμενης Επιτροπής και τις επακόλουθες ανακατατάξεις, το Κέντρο βρίσκεται σήμερα σε θέση να μην του έχουν γνωστοποιηθεί οι τελικές πολιτικές σχετικές αποφάσεις. Εάν δεν γίνει τίποτα, το Κέντρο θα απωλέσει από το Δεκέμβριο και έπειτα την επιχορήγησή του χωρίς να του έχει δοθεί η ευκαιρία να εξεύρει συμβάσεις ώστε να αναπληρώσει τους πόρους που θα απωλεσθούν. Η προοπτική απώλειας του 25 % των εσόδων του χωρίς την ευκαιρία να κερδίσει κάποιο διαγωνισμό καθιστά τις προτάσεις για προγράμματα, προϋπολογισμό και διαχείριση αδύνατες.

Μπορεί η Επιτροπή να αναφέρει ποιες θέσεις του προϋπολογισμού και διαγωνισμοί για προγράμματα θα ανοίξουν ώστε να αντικαταστήσουν τη θέση αυτή χρηματοδότησης για το Ευρωπαϊκό Κέντρο Δημοσιογραφίας;

Μπορεί η Επιτροπή να αναφέρει σε ποιο σημείο θα ανακοινωθούν οι θέσεις αυτές του προϋπολογισμού και ποιο θα είναι το χρονοδιάγραμμα για τις αποφάσεις όσον αφορά τηνποβολή αιτήσεων και την έγκρισή τους;

Απάντηση της κ. Reding εξ ονόματος της Επιτροπής

(26 Σεπτεμβρίου 2000)

Από την ίδρυσή του το 1994 το Ευρωπαϊκό Κέντρο Δημοσιογραφίας του Μάαστριχτ έχει αναπτύξει πολύ σημαντικές εκπαιδευτικές δραστηριότητες για δημοσιογράφους από όλα τα κράτη μέλη και τιςποψήφιες χώρες της Κεντρικής και της Ανατολικής Ευρώπης. Η Επιτροπή γνωρίζει τη σημασία των δραστηριοτήτων αυτών καιποστήριξε το κέντρο ευθύς εξαρχής.

Όσον αφορά τη χρηματοδότηση στο παρελθόν η κ. βουλευτής κάνει λάθος σε δύο σημεία.

Η Επιτροπή προσέφερε ετήσια επιχορήγηση ύψους 500 000 από το 1992 έως το 1998 και στη συνέχεια χορήγησε 450 000 το 1999. Για το τρέχον έτος το συνολικό ποσό θα είναι και πάλι περίπου 450 000.

Δεύτερον, η Επιτροπή ενημέρωσε το συμβούλιο του Ευρωπαϊκού Κέντρου Δημοσιογραφίας ήδη από το Νοέμβριο του 1998 ότι η γενική επιχορήγηση θα έληγε το έτος 2000. Η απόφαση αυτή κοινοποιήθηκε έγκαιρα προκειμένου να δοθεί στο κέντρο ένα λογικό διάστημα προσαρμογής και διερεύνησης νέων πρωτοβουλιών και δυνατοτήτων.

Το Ευρωπαϊκό Κέντρο Δημοσιογραφίας μπορεί να συμμετάσχει σε όλες τις προσκλήσειςποβολής προτάσεων της Επιτροπής, όπως την πρόσκληση για τηνποβολή σχεδίων που οργανώνονται από ευρωπαϊκούς συλλόγους και ομοσπονδίες (κονδύλιο A-3024) και την πρόσκλησηποβολής προτάσεων για τηνποστήριξη εκστρατειών ενημέρωσης που διοργανώνονται από μη κυβερνητικές οργανώσεις (κονδύλιο B3-300). Πληροφορίες σχετικά με τους γενικούς όρους και τα χρονοδιαγράμματαπάρχουν στην Επίσημη Εφημερίδα και στον εξυπηρετητή Europa.